এরপর প্রধানমন্ত্রী শেখ হাসিনা তাঁর মন্ত্রিসভার সদস্য, উপদেষ্টা ও সংসদ সদস্যদের নিয়ে শহীদ বেদীতে পুষ্পস্তবক অর্পণ করে ভাষা শহীদদের প্রতি শ্রদ্ধা জানান। এর পর পরই জাতীয় সংসদের স্পিকার ড. শিরীন শারমিন চৌধুরী এবং ডেপুটি স্পিকার অ্যাডভোকেট ফজলে রাব্বি মিয়া কেন্দ্রীয় শহীদ মিনারে পুষ্পস্তবক অর্পণ করেন। এরপরই শহীদ বেদীতে পুষ্পার্ঘ্য অর্পণ করেন বিরোধী দলীয় নেতা বেগম রওশন এরশাদ এবং আওয়ামী লীগসহ ১৪ দলের নেতৃবৃন্দ ।